钦定古今图书集成/明伦汇编/氏族典/第314卷 > 《廖用贤尚友录》 > 彭世昌
## 钦定古今图书集成/明伦汇编/氏族典/第314卷 > 《廖用贤尚友录》 > 彭世昌

按《尚友录》：世昌字袭之，宜春人。谨身修行，以名节自
持。杨行密据楚，召为长史。未几，谢病归，隐于郡之修
仁乡。一旦有豪猾子数百劫之曰：“吾徒遭乱世，未有
所托。方今德足而智有馀者，莫若君请隶焉。”世昌正
色叱之曰：“梁汴之间真人出矣。譬之日也，四方鼠辈，
其犹爝火不息，欲求成事者，未之有也。不知命数而
逞无穷之欲，智者不为也。敢辞。”三请之，不从，设棘篑，
絷其上而焚之。